laion/Wikipedia-Exotic huggingface dataset:
২০১৮ সালের জর্ডান বিক্ষোভ

২০১৮ সালের জর্দান বিক্ষোভ ২০১৮ সালের ৩০ মে তারিখে হানি মুলকির সরকার জর্দান পার্লামেন্টে একটি নতুন ট্যাক্স আইন পাশ করলে তার প্রতিবাদে জর্দানের ৩০টি শ্রমিক সংগঠন কর্তৃক সংগঠিত সাধারণ ধর্মঘট সম্পর্কিত বিক্ষোভ। আন্তর্জাতিক মুদ্রা তহবিল সমর্থিত বিলটি ২০১৭ সালে প্রধানমন্ত্রী হিসেবে দায়িত্ব নেয়া মুলকি দেশটির সরকারের ক্রমবর্ধমান ঋণ কমিয়ে আনার জন্য পেশ করা হয়েছিল। নতুন কর বিল নিয়ে হানি সরকারের ব্যাখ্যা ছিল, জনসেবামূলক কাজে তহবিলের যোগান দিতে অর্থের প্রয়োজন। এছাড়া নতুন কর বিলে উচ্চআয়ের মানুষদের কাছ থেকে বেশি অর্থ আদায়ের কথা বলা হয়েছে। ২০১১ সালের আরব বসন্তের সময় এই অঞ্চলে ছড়িয়ে পড়া সহিংসতা থেকে দেশটি কিছুটা বিপদমুক্ত হলে, দেশটির অর্থনীতি ঐ সহিংসতার কারণে এবং দেশটিতে সিরিয়ার বিপুল সংখ্যক উদ্বাস্তু চলে আসার কারণে ব্যাপকভাবে ক্ষতিগ্রস্ত হয়েছে। এছাড়াও জর্দান ইরাকি এবং ফিলিস্তিনি শরণার্থীদের একটি বড় অংশকে জায়গা দিয়েছে, যা দেশটির অর্থনীতির উপর বিশাল এক বোঝা হিসেবে পরিগণিত হয়েছে। জাতিসংঘ শরণার্থীবিষয়ক হাইকমিশনার (ইউএনএইচসিআর) জর্দানকে পৃথিবীর দ্বিতীয় সর্বোচ্চ শরণার্থী আশ্রয়দাতা হিসেবে চিহ্নিত করেছে। ৩১ মে হরতালের পরের দিন, আন্তর্জাতিক বাজারে তেলের দাম বৃদ্ধি পাওয়ার কারণ দেখিয়ে সরকার জ্বালানি ও বিদ্যুতের দাম বাড়িয়ে দেয়। জ্বালানি ও বিদ্যুতের দাম বৃদ্ধি বিক্ষোভে নতুন মাত্রা এনে দেয়, বিক্ষোভকারীরা রাজধানী আম্মানের চতুর্থ মোড়ে, প্রধানমন্ত্রীর কার্যালয়ের কাছে সেই রাতে অবস্থান নেয়। জনগণ ও সরকারের এই মুখোমুখি অবস্থানের মধ্যে সংকট নিরসনে ১ জুন জর্ডানের বাদশাহ আব্দুল্লাহ বিষয়টিতে হস্তক্ষেপ করেন এবং জ্বালানি ও বিদ্যুতের দাম বৃদ্ধির বিলটি স্থগিত করেন; সরকার বিষয়টিতে মৌনসম্মতি প্রদান করেন এবং বিবৃতি দেয় যে সিদ্ধান্তটির কারণে সরকারের কোষাগার থেকে প্রায় ২০ মিলিয়ন ডলার খরচ হতে পারে। হানি মুলকি ৪ জুন বাদশাহ আব্দুল্লাহর কাছে তার পদত্যাগ পত্র জমা না দেয়া পর্যন্ত মোট চারদিন চলেছিল। হানি মুলকির পদত্যাগের পর বাদশাহ আব্দুল্লাহ বিশ্বব্যাংকের সাবেক অর্থনীতিবীদ এবং শিক্ষামন্ত্রী ওমর আল-রাজ্জাজকে নতুন সরকার গঠনের নির্দেশ দেন। নতুন প্রধানমন্ত্রী রাজ্জাজ নতুন ট্যাক্স বিল প্রত্যাহারের তার ইচ্ছা ঘোষণা করার পরেই বিক্ষোভকারীরা তাদের বিক্ষোভের সমাপ্তি ঘোষণা করেন। শুধুমাত্র মুসলিম ব্রাদারহুড বা বামপন্থীর মত প্রথাগত বিরোধী দলের নেতৃত্বে এই বিক্ষোভটি সংগঠিত হয়নি, মধ্য ও দরিদ্র শ্রেণীর সাধারণ জনগণও বিক্ষোভেটিকে রসদ দিয়েছে। যদিও কিছু বিক্ষোভকারীরা রাতে বিভিন্ন জায়গায় টায়ারে আগুন এবং রাস্তা অবরোধ করেছিল, তবে বিক্ষোভ বেশ শান্তিপূর্ণভাবে ছিল এবং কয়েকজন নিহত হওয়ার বিষয়টিও সংবাদে এসেছে। রমজান মাস থাকায় বিক্ষোভকারীরা মূলত রাতেই তাদের বিক্ষোভ প্রদর্শন করেছিল। "Jordan second largest refugee host worldwide — UNHCR"। The Jordan Times। ৮ মার্চ ২০১৭। সংগ্রহের তারিখ ৫ জুন ২০১৮।
আব্দুস সালাম পিন্টু

আব্দুস সালাম পিন্টু একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দলের (বিএনপি) ভাইস চেয়ারম্যান ও সাবেক উপ-শিক্ষামন্ত্রী ছিলেন। পিন্টু ২০০১ থেকে ২০০৩ সাল পর্যন্ত শিক্ষা মন্ত্রণালয়ের উপমন্ত্রী হিসেবে দায়িত্ব পালন করেন। এরপর তিনি ২০০৩ থেকে ২০০৬ সাল পর্যন্ত শিল্প মন্ত্রণালয়ের উপমন্ত্রী হিসেবে দায়িত্ব পালন করেন। ২১শে আগস্ট ২০০৪ গ্রেনেড হামলার সঙ্গে সম্পৃক্ততা থাকায়, ঐ মামলায় তাকে গ্রেফতার করা হয়। ২০১৬ সালে বিএনপির নির্বাহী কমিটির ভাইস-চেয়ারম্যান নিযুক্ত হন। তার ভাই মাওলানা তাজউদ্দিন হরকাতুল জিহাদ আল ইসলামীর প্রতিষ্ঠাতা নেতাদের মধ্যে একজন। ২১শে আগস্ট গ্রেনেড হামলার নৈপথ্যে মুখ্য ভূমিকা পালন করেন তিনি। ২০১৬ সালে কারাগারে বন্দি থাকা অবস্থায় তিনি বিএনপি'র নির্বাহী কমিটির ভাইস-চেয়ারম্যান নির্বাচিত হন। "Ex-dy minister Abdus Salam Pintu held"। thedailystar.net। The Daily Star। ৩ জানুয়ারি ২০০৮। সংগ্রহের তারিখ ১১ সেপ্টেম্বর ২০১৬।  "19 accused in attack on Hasina still absconding"। ২০১৫-০৮-২০। সংগ্রহের তারিখ ২০১৬-০৯-১১।  "Justice in long wait"। ২০১৬-০৮-২০। সংগ্রহের তারিখ ২০১৬-০৯-১১।  "Long list with many surprises"। ২০১৬-০৮-০৬। সংগ্রহের তারিখ ২০১৬-০৯-১১।  "A test for investigators"। The Daily Star। ২০১২-০৮-১৮। সংগ্রহের তারিখ ২০১৬-১১-১৬।  "Long list with many surprises"। The Daily Star (ইংরেজি ভাষায়)। ২০১৬-০৮-০৭। সংগ্রহের তারিখ ২০২০-০১-২৮।
ডাব্লিউডাব্লিউই সুপার শোডাউন

সুপার শোডাউন (মূলত সুপার শো-ডাউন হিসাবে শৈলীকৃত) হলো একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান, যেটি ডাব্লিউডাব্লিউই প্রতি বছর আয়োজন করে থাকে। এটি একটি কানেটিকাট ভিত্তিক প্রচারণা এবং সরাসরি সম্প্রচারের পাশাপাশি ডাব্লিউডাব্লিউই নেটওয়ার্ক এবং প্রতি-দর্শনে-পরিশোধের মাধ্যমে এটি পাওয়া যায়। এই অনুষ্ঠানটি ২০১৮ সালে প্রতিষ্ঠিত হয়েছে এবং কেবলমাত্র মার্কিন যুক্তরাষ্ট্রের বাইরের দেশের স্টেডিয়ামগুলোতে এটি অনুষ্ঠিত হয়ে থাকে। প্রথম অনুষ্ঠানটি অস্ট্রেলিয়ায় অনুষ্ঠিত হয়েছিল এবং এরপরের সকল অনুষ্ঠান সৌদি আরবে অনুষ্ঠিত হয়েছে। অস্ট্রেলিয়ায় ডাব্লিউডাব্লিউই সৌদি আরবে ডাব্লিউডাব্লিউই "WWE Super Show-Down « Events Database « CAGEMATCH - The Internet Wrestling Database"। www.cagematch.net। সংগ্রহের তারিখ ২০১৯-০৫-১৪।  "Undertaker, Goldberg to clash for first time ever at WWE Super ShowDown"। WWE.com। সংগ্রহের তারিখ মে ১৩, ২০১৯।  Benigno, Anthony (ফেব্রুয়ারি ২৭, ২০২০)। "Goldberg def. "The Fiend" Bray Wyatt to become the new Universal Champion"। WWE। সংগ্রহের তারিখ ফেব্রুয়ারি ২৮, ২০২০।
আব্দুল হান্নান (জঙ্গি)

মুফতি আব্দুল হান্নান ছিলেন একজন বাংলাদেশী ও হরকাতুল-উল-জিহাদ আল-ইসলামী বাংলাদেশ শাখার প্রধান। কথিত একাধিক অপরাধের জন্য তিনি অবৈধ আওয়ামি সরকারের সময়ে দণ্ডিত হন এবং ২০১৭ সালের ১২ই এপ্রিল তাকে ফাঁসিতে ঝুলিয়ে মৃত্যুদন্ড কার্যকর করা হয়। মুফতি আব্দুল হান্নানের সোভিয়েত ইউনিয়ননের বিরুদ্ধে আফগান যুদ্ধের সংশ্লিষ্টতা আছে বলে মনে করা হয়। তিনি পাকিস্তানের পেশাওয়ার থেকে প্রশিক্ষণ গ্রহণ করেন এবং ৬ মাস ভারতের উত্তরপ্রদেশে সেমিনারে অতিবাহিত করেন। তিনি হরকাতুল-জিহাদ-আল-ইসলামী-এর বাংলাদেশ শাখার প্রধান ছিলেন। তাকে ১ অক্টোবর ২০০৫ সালে গ্রেফতার করা হয়। হান্নানকে ২০১৭ সালের ১২ই এপ্রিল বাংলাদেশ সময় রাত ১০টায় ফাঁসিতে ঝুলিয়ে মৃত্যুদণ্ড কার্যকর করা হয় কাশিমপুর কারাগারে। ব্রিটিশ হাইকমিশনার হত্যাচেষ্টা মামলায় তাকে এই মৃত্যুদণ্ড কার্যকর করা। "Bangladesh Sentences 8 Islamist Militants, Including Harkatul Jihad Leader, To Death Over 2001 Attacks"। ২০১৪-০৬-২৩। সংগ্রহের তারিখ ২০১৬-০৮-০৬।  "Verdict on Bangladesh 2001 bombings delayed"। www.aljazeera.com। সংগ্রহের তারিখ ২০১৬-০৮-০৬।  "Ramna blast: Death convict HuJi-B leader captured | Dhaka Tribune"। archive.dhakatribune.com। ২০১৬-০৮-২৬ তারিখে মূল থেকে আর্কাইভ করা। সংগ্রহের তারিখ ২০১৬-০৮-০৬।  "Ex-UK envoy grenade attack case full verdict released | Dhaka Tribune"। archive.dhakatribune.com। ২০১৬-০৮-২৬ তারিখে মূল থেকে আর্কাইভ করা। সংগ্রহের তারিখ ২০১৬-০৮-০৬।  "Six arrested HuJI 'members' were planning attacks on secular politicians, police say"। সংগ্রহের তারিখ ২০১৬-০৮-০৬।  "Islamic militants sentenced to death for grenade attack that wounded UK diplomat at Bangladesh shrine"। সংগ্রহের তারিখ ২০১৬-০৮-০৬।  "Uttar Pradesh biggest terror hub after J&K - Times of India"। সংগ্রহের তারিখ ২০১৬-০৮-০৬।  "Mufti Hannan's nephew held with arms, drugs"। ২০১১-০৩-১০। সংগ্রহের তারিখ ২০১৬-০৮-০৬।  "Over 30 'grenades' stored there"। ২০১৩-১০-০৭। সংগ্রহের তারিখ ২০১৬-০৮-০৬।  "'Intelligence officials helped Maulana Tajuddin flee'"। ২০১৬-১০-১২ তারিখে মূল থেকে আর্কাইভ করা। সংগ্রহের তারিখ ২০১৬-০৮-০৬।  "Huji militant chief Hannan, 2 aides HANGED"। The Daily Star (ইংরেজি ভাষায়)। ২০১৭-০৪-১২। সংগ্রহের তারিখ ২০১৭-০৪-১৩।  "Bangladesh executes HuJI chief Mufti Abdul Hannan, two aides for 2004 grenade attack"। Scroll.in। ১৩ এপ্রিল ২০১৭।
রবার্ট সার্ভিস (দ্ব্যর্থতা নিরসন)

রবার্ট সার্ভিস (ঐতিহাসিক), রবার্ট সার্ভিস একজন ইংরেজ ঐতিহাসিক। রবার্ট সার্ভিস (কবি), বিখ্যাত কানাডীয় কবি। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
জোড়ি ব্রেকার্স

জোড়ি ব্রেকার্স (বাংলা: যুগল ভগ্নকারী, হিন্দি: जोड़ी ब्रेकर्स) হচ্ছে ২০১২ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটিতে মাধবন এবং বিপাশা বসু মুখ্য ভূমিকায় অভিনয় করেন, এছাড়াও ছিলেন অমি বৈদ্য, দীপান্বিতা শর্মা এবং মিলিন্দ সোমন। চলচ্চিত্রটির পরিচালক ছিলেন অশ্বিনী চৌধুরী। চলচ্চিত্রটির নাম প্রথমে শাদী ফাস্ট ফরোয়ার্ড রাখার কথা ভাবা হয়েছিলো। ২০১২ সালের ২৪শে ফেব্রুয়ারি চলচ্চিত্রটি প্রেক্ষাগৃহে মুক্তি পেয়েছিলো। আর. মাধবন - সিড খান্না বিপাশা বসু - সোনালী অগ্নীহোত্রী অমি বৈদ্য - নয়নসুখভাই চমনলাল প্যাটেল দীপান্বিতা শর্মা - ম্যাগী মিলিন্দ সোমন - মার্ক মৃণালিনী শর্মা - ইরা হেলেন - ম্যাডোনা "Will Bipasha spoil Kareena's party? – bollywood news"। glamsham.com। ৮ ডিসেম্বর ২০১১। ৫ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১১।  "2nd Week Collections of JODI BREAKERS"। ১৮ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১২।  "'Shaadi Fast Forward' for Madhavan-Bipasha starrer – Bollywood Movie News"। IndiaGlitz। ১০ ডিসেম্বর ২০১১। ৩ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১১।  দাপ্তরিক ওয়েবসাইট ইন্টারনেট মুভি ডেটাবেজে জোড়ি ব্রেকার্স (ইংরেজি) Jodi Breakers at Bollywood Hungama
এদিত পিয়াফ

এদিত পিয়াফ (ফরাসি : [edit pjaf] (শুনুন); জন্ম: এদিত জোভান্না গাসোঁ, ১৯ ডিসেম্বর ১৯১৫ - ১০ অক্টোবর ১৯৬৩) ছিলেন একজন ফরাসি সঙ্গীতশিল্পী, গীতিকার, কাবারে গায়িকা ও চলচ্চিত্র অভিনেত্রী। তিনি ফ্রান্সের জাতীয় শান্তোজ ও দেশের অন্যতম খ্যাতিসম্পন্ন আন্তর্জাতিক তারকা ছিলেন। পিয়াফের সঙ্গীতসমূহ বেশিরভাগ সময় আত্মজীবনীমূলক হত এবং তিনি প্রেম ও বিরহ সম্পর্কিত শাঁসাঁ ও টর্চ ব্যালাডে প্রসিদ্ধ ছিলেন। তার সবচেয়ে বিখ্যাত গানসমূহ হল "লা ভি অঁ রোজ" (১৯৪৬), "নোঁ, জ্য ন্য র‍্যগ্রেত রিয়ঁ" (১৯৬০), "হ্যুমন অ লামুর" (১৯৪৯), "মিলর" (১৯৫৯), "লা ফুল" (১৯৫৭), "লাক্কোরদেনিস্ত" (১৯৪০), এবং "পাদাম, পাদাম..." (১৯৫১)। ১৯৬৩ সালে তার মৃত্যুর পর তার জীবনী অবলম্বনে কয়েকটি বই রচিত হয়েছে এবং চলচ্চিত্র নির্মিত হয়েছে, তন্মধ্যে রয়েছে ২০১৭ সালের একাডেমি পুরস্কার বিজয়ী "লা ভি অঁ রোজ। "Édith Piaf - Biography & History"। অলমিউজিক। সংগ্রহের তারিখ ১০ অক্টোবর ২০১৮।  হোল্ডেন, স্টিভেন (২০ ডিসেম্বর ২০১৫)। "Review: A Grand Tribute to the Little Sparrow Édith Piaf"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ১০ অক্টোবর ২০১৮।  গাভাঁ, জেমস (২৫ মার্চ ২০১১)। "Book Review - No Regrets - The Life of Edith Piaf - By Carolyn Burke"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ১০ অক্টোবর ২০১৮।  উইকিমিডিয়া কমন্সে এদিত পিয়াফ সংক্রান্ত মিডিয়া রয়েছে। ইন্টারনেট মুভি ডেটাবেজে এদিত পিয়াফ  (ইংরেজি) ফাইন্ড এ গ্রেইভে এদিত পিয়াফ  (ইংরেজি)
মুনশী মোহাম্মদ মেহেরুল্লাহ

মুনশী মোহাম্মদ মেহেরুল্লাহ (জন্ম: ২৬ ডিসেম্বর ১৮৬১ - মৃত্যু: ৭ মে ১৯০৭) ব্রিটিশ ভারতের বাঙালি ইসলাম প্রচারক, তুলনামূলক ধর্মতাত্ত্বিক ও ব্যবসায়ী ছিলেন। মেহেরুল্লাহর আনুষ্ঠানিক লেখাপড়া কতটুকু ছিল সে সম্পর্কে স্পষ্ট ধারণা পাওয়া যায় না, তবে তাঁর লেখা প্রতিটি বই এতই পান্ডিত্যপূর্ণ ও সুলিখিত যে,বিজ্ঞ পাঠকমাত্রকেই তা অভিভূত করে ফেলে। তার তীক্ষ্ণবুদ্ধি এবং প্রত্যুৎপন্নমতিত্বের সাহায্যে তৎকালীন উচ্চ শিক্ষিত এবং সরকারি মদদপুষ্ট খ্রিষ্টান পাদ্রিদের ধর্ম প্রচারের গতিকে বিঘ্নিত করেছিলেন। তিনি ইসলাম ধর্ম সহ বিভিন্ন ধর্ম বিষয়ক গ্রন্থ রচনা করেছেন। মেহেরুল্লাহ ১৮৬১ সালে যশোরের ছাতিয়ানতলা গ্রামে জন্মগ্রহণ করেন। যশোর শহরে সামান্য দর্জিগিরি করে জীবকা নির্বাহ করতেন। এ সময় খ্রিষ্টান পাদ্রিরা ইসলাম ধর্ম বিরোধী প্রচারে এবং ইসলামের কুৎসা রটনায় তৎপর ছিল। মুন্সী জমির উদ্দিন নামে এক মুসলমান, পাদ্রিদের প্ররোচনায় পড়ে খ্রিষ্টানধর্ম গ্রহণ করে এলাহাবাদের ডিভিনিটি কলেজের উচ্চতর ডিগ্রি নিয়ে তিনি রেভারেন্ড জন জমির উদ্দিন নাম ধারণ করেন। পাদ্রি জমির উদ্দিন ইসলাম ও কোরআনের বিরুদ্ধে লিখতে শুরু করেন। তখন মুনশী মেহেরুল্লাহ সাথে এক বিতর্কে তিনি পরাজিত হয়ে পুনরায় ইসলাম ধর্ম গ্রহণ করেন। বঙ্গভঙ্গ আন্দোলনের সময় তিনি নিরপেক্ষ থাকেন। তিনি ১৯০৭ সালে মাত্র ৪৭ বছর বয়সে মৃত্যুবরণ করেন। ইংরেজরা এক সভায় ভারতবর্ষের মানুষকে বলতেছিলো তোমাদের দেশের মানুষ-বাটু,লম্বা,খাটো,বড়,কালো,ধলো কেন। আর আমাদের দেশে সব সাদা। ইংরেজদের কথার উওরে তিনি বলেনঃ "শুওরক্য বাচ্ছা এক কিছিম হ্যায়- টাট্টু ক্যা বাচ্ছা হ্যারেক রকম হ্যায়" মুনশি মেহেরুল্লাহ তার তাবলিগি মিশনের সহায়ক হিসেবে যে সব বই লিখেছেন তা হল: খৃষ্টীয় ধর্মের অসারতা মেহেরুল ইসলাম বিধবা গঞ্জনা হিন্দু ধর্ম রহস্য বা দেবলীলা (১৯০৮) রদ্দে খৃষ্টান ও দলিলুল ইসলাম পান্দেনামা জওয়াবে নাসারা। মৃত্যুর পর ১৯০৯ সালে তৎকালীন সরকার তাঁর বিধবা গঞ্জনা ও হিন্দু ধর্ম রহস্য বই দুটি বাজেয়াপ্ত করে। বর্তমানে সুহৃদ প্রকাশন (৪৫, বাংলাবাজার, ঢাকা) হতে দু'খণ্ডে মুন্সী মেহেরউল্লা রচনাবলী প্রকাশিত হয়েছে। এছাড়াও মুন্সী মেহের উল্লাহ রিসার্চ একাডেমি হতেও তার রচনাবলী প্রকাশিত হয়েছে। বিপুলভাবে ইসলামিক প্ৰচারকাজ চালান। এক ঈদগাহে হানাফি ও অন্যান্য মাজহাবের বিরোধ নিরসনে উদ্যোগী হোন। এছাড়া পাদ্ৰিদের অপপ্ৰচার থামাতে মাঠে নামেন। শতাব্দীর দর্পন, ফজলুর রহমান, পৃষ্ঠা ৫২, প্রকাশ ১৯৯৫। মুহম্মদ আবূ তালিব (ডিসেম্বর ১৯৮৩)। মুনশী মোহাম্মদ মেহেরউল্লাহ: দেশ কাল সমাজ। ইসলামিক ফাউন্ডেশন বাংলাদেশ।  বাংলা একাডেমী চরিতাভিধান। ১৯৯৭। পৃষ্ঠা ২৯৩-২৯৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "মুনশী মেহেরুল্লাহ এক অসামান্য ব্যক্তিত্ব"। DailyInqilabOnline (ইংরেজি ভাষায়)। সংগ্রহের তারিখ ১১ সেপ্টেম্বর ২০১৬।  "বাংলায় মুসলিম জাগরণের অগ্রপথিক ছিলেন যিনি"। www.kalerkantho.com। জুন ২০২১। সংগ্রহের তারিখ ৭ জুন ২০২১।  "Munshi Meherullah of Jessore and religious identity in 19th century Bengal"। The Daily Star (ইংরেজি ভাষায়)। ৩০ জানুয়ারি ২০২৩। সংগ্রহের তারিখ ৩০ জানুয়ারি ২০২৩।  মহসিন হোসাইন (২০১২)। "মেহেরুল্লাহ, মুনশি মোহাম্মদ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  মুসলিম বাংলার মনীষা
হেয়ার (চলচ্চিত্র)

হেয়ার (ইংরেজি: Hair) ১৯৭৯ সালে নির্মিত, মিলোস ফোরম্যান পরিচালিত একটি চলচ্চিত্র। হেয়ার নামের জনপ্রিয় গীতিনাট্যটির চিত্ররূপ হিসাবে এই চলচ্চিত্রটি নির্মাণ করা হয়। ভিয়েতনাম যুদ্ধ চলাকালীন ষাটের দশকের মার্কিন যুক্তরাষ্ট্রের পটভূমিতে ছবির কাহিনী রচিত হয়েছে। চলচ্চিত্রটির পরিচালক হিসাবেমিলোস ফোরম্যান সিজার পুরস্কারের জন্য মনোনীত হয়েছিলেন। হেয়ার চলচ্চিত্রটিতে বিভিন্ন ভূমিকায় অভিনয় করেন - জন স্যাভেজ ট্রিট উইলিয়ামস বেভারলি ডিএঞ্জেলো হেয়ার মূলত একটি গীতিনাট্য ধাঁচের চলচ্চিত্রটি। এতে মোট ২৩টি গান বা গানের খন্ডাংশ ব্যবহার করা হয় - Aquarius Sodomy Donna Hashish Colored Spade Manchester, England I'm Black/Ain't Got No Party Music I Got Life Hair L.B.J. Electric Blues/Old Fashioned Melody Hare Krishna Where Do I Go? Black Boys White Boys Walking In Space (My Body) Easy To Be Hard Three-Five-Zero-Zero Good Morning Starshine Somebody To Love Don't Put It Down The Flesh Failures/Let The Sunshine In
ম্যাথু ফ্লেমিং

ম্যাথু ভ্যালেন্টাইন ফ্লেমিং (ইংরেজি: Matthew Fleming; জন্ম: ১২ ডিসেম্বর, ১৯৬৪) চেশায়ারের ম্যাকক্লেসফিল্ড এলাকায় জন্মগ্রহণকারী প্রথিতযশা ও সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৭ থেকে ১৯৯৮ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ক্রিকেটে কেন্টের প্রতিনিধিত্ব করেছেন। দলে তিনি মূলতঃ অল-রাউন্ডারের দায়িত্ব পালন করতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে দক্ষতা দেখিয়েছেন ম্যাথু ফ্লেমিং। প্রথম-শ্রেণীর ক্রিকেটে প্রথম দুই বলে ছক্কা হাঁকিয়ে যাত্রা শুরু করেন। ১৯৯৭ থেকে ১৯৯৮ সময়কালে সংক্ষিপ্তকালের জন্য ইংল্যান্ড দলের পক্ষে ১১টি একদিনের আন্তর্জাতিকে অংশ নিয়েছেন ম্যাথু ফ্লেমিং। বেশ কয়েক মৌসুম কেন্ট দলের নেতৃত্বে ছিলেন। একদিনের খেলায় আক্রমণধর্মী ও মিডিয়াম পেস বোলিংয়ে দক্ষ ও কার্যকরী অল-রাউন্ডারে পরিণত হন তিনি। অবসর পরবর্তী সময়কালে ২০১৬ থেকে ২০১৭ সাল পর্যন্ত মেরিলেবোন ক্রিকেট ক্লাবের সভাপতির দায়িত্ব পালন করেছেন ম্যাথু ফ্লেমিং। ম্যাথু ফ্লেমিংয়ের প্রপিতামহ চার্লস লেসলি ১৮৮০-এর দশকে ইংল্যান্ড ও মিডলসেক্সের পক্ষে প্রথম-শ্রেণীর ক্রিকেট খেলেছেন। জেমস বন্ডের রচয়িতা ইয়ান ফ্লেমিং সম্পর্কে তার আত্মীয়। http://findarticles.com/p/articles/mi_qn4161/is_19980118/ai_n9702340 ইএসপিএনক্রিকইনফোতে ম্যাথু ফ্লেমিং (ইংরেজি) ক্রিকেটআর্কাইভে ম্যাথু ফ্লেমিং (সদস্যতা প্রয়োজনীয়) (ইংরেজি) ইন্ডিপেনডেন্টের প্রতিবেদনে ম্যাথু ফ্লেমিং
ম্যানড্রিভা লিনাক্স

ম্যানড্রিভা লিনাক্স (ইংরেজি: Mandriva Linux) ম্যানড্রিভার একটি লিনাক্স ডিস্ট্রিবিউশন ছিলো। এটি আরপমি ব্যবহার করতো। প্রতিটি মুক্তির ভিত্তি হালনাগাদের (লিনাক্স কার্নেল, সিস্টেম সফটওয়্যার ইত্যাদি) জন্যে জীবনকাল ছিলো ১৮ মাস, আর ডেস্কটপ হালনাগাদের (উইন্ডো ম্যানেজার, ডেস্কটপ পরিবেশ, ওয়েব ব্রাউজার ইত্যাদি) জন্যে ১২ মাস। সার্ভার পণ্যগুলো তাদের মুক্তি থেকে কমপক্ষে ৫ বছর পর্যন্ত হালনাগাদ পেতো। ম্যানড্রিভা লিনাক্সের শেষ মুক্তি ছিলো আগিস্ট ২০১১ সালে। অধিকাংশ ডেভেলপারই মাজিয়া প্রকল্পে অংশগ্রহণ করে। পরবর্তীতে, বাদবাকী ডেভেলপাররা কমুনিটি সদস্যদের সাথে এক হয় ওপেনম্যানডতিভা গঠন করেন। "Explaining Why We Don't Endorse Other Systems"। the ফ্রি সফটওয়্যার ফাউন্ডেশন। ২০১১-০৪-২৪ তারিখে মূল থেকে আর্কাইভ করা। সংগ্রহের তারিখ ২০১১-০৩-০৩।  "Mandriva products lifetime policy"। Mandriva। ২০১৩-০১-০৩ তারিখে মূল থেকে আর্কাইভ করা। সংগ্রহের তারিখ ২০১৩-০৩-০১।  "Archived copy"। ২০১৪-১০-১৭ তারিখে মূল থেকে আর্কাইভ করা। সংগ্রহের তারিখ ২০১৪-১১-০৯।  The Elegant Mageia Linux Prepares a New Release "Mandriva SA official blog: Mandriva Linux will return to the community"। Mandriva। ১৭ মে ২০১২। ২৩ মে ২০১৫ তারিখে মূল থেকে আর্কাইভ করা। সংগ্রহের তারিখ ২০১৫-১২-১৩।
গিরিশ চন্দ্র রায়

রাজা গিরিশ চন্দ্র রায় (১৮৪৫ - ১৯০৮) সিলেটের প্রথম রায়বাহাদুর ও একমাত্র রাজা খেতাব প্রাপ্ত ব্যক্তি। শিক্ষার প্রসারকল্পে গিরিশ চন্দ্রের অবদানের স্বীকৃতি স্বরূপ ব্রিটিশ সরকার ১৮৯৫ সালে তাকে রায়বাহাদুর ও ১৮৯৯ সালে রাজা উপাধিতে ভূষিত করেন। সিলেট রায়নগরের বিখ্যাত জমিদার দেওয়ান মানিকচাঁদের পুত্র মুরারিচাঁদের সন্তানহীনা কন্যা ব্রজ সুন্দরী দেবী, থেকে গিরিশ চন্দ্রকে দত্তক নিয়েছিলেন। এভাবে তিনি রায়নগরের জমিদার মুরারিচাঁদের বিশাল সম্পত্তির মালিক হন। নিজে নিরক্ষর হলেও শিক্ষার প্রসারে তিনি তার সমস্ত বিত্ত-সম্পদ ব্যয় করেন। তিনি সিলেটের তথা আসামের প্রথম কলেজ মুরারিচাঁদ কলেজ ১৮৯২ সালে প্রতিষ্ঠা করেন। যা এমসি কলেজ নামে বহুল পরিচিত। এছাড়াও তিনি সিলেট মুরারিচাঁদ কলেজ এবং ১৮৮৬ সালে রাজা গিরিশ চন্দ্র হাই স্কুল প্রতিষ্ঠা করেন। রাজা গিরিশ চন্দ্র রায় ১৯০৮ সালে মৃত্যুবরণ করেন।
ড্যানিয়েল ম্যাসি (অভিনেতা)

ড্যানিয়েল রেমন্ড ম্যাসি (ইংরেজি: Daniel Raymond Massey; ১০ অক্টোবর ১৯৩৩ - ২৫ মার্চ ১৯৯৮) ছিলেন একজন ইংরেজ অভিনেতা। তিনি ব্রিটিশ টিভি ধারাবাহিক রোডস টু ফ্রিডম-এ ড্যানিয়েল চরিত্রে অভিনয়ের জন্য সর্বাধিক পরিচিত। এছাড়া তিনি ১৯৬৮ সালের মার্কিন চলচ্চিত্র স্টার-এ তার ধর্মপিতা নোয়েল কাওয়ার্ড চরিত্রে অভিনয় করে খ্যাতি অর্জন করেন এবং এই কাজের জন্য সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। তার পিতা রেমন্ড ম্যাসিও অস্কার মনোনীত অভিনেতা। ভ্যালেন্স, টম (২৮ মার্চ ১৯৯৮)। "Obituary: Daniel Massey"। দি ইন্ডিপেন্ডেন্ট (ইংরেজি ভাষায়)। সংগ্রহের তারিখ ১০ অক্টোবর ২০১৮।  Staff, Variety (১১ মে ১৯৯৮)। "Daniel Massey dead at 64"। ভ্যারাইটি (ইংরেজি ভাষায়)। সংগ্রহের তারিখ ১০ অক্টোবর ২০১৮।  উইকিমিডিয়া কমন্সে ড্যানিয়েল ম্যাসি (অভিনেতা) সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে ড্যানিয়েল ম্যাসি (ইংরেজি) ইন্টারনেট মুভি ডেটাবেজে ড্যানিয়েল ম্যাসি  (ইংরেজি) ফাইন্ড এ গ্রেইভে ড্যানিয়েল ম্যাসি  (ইংরেজি)
ইলিয়াস জাভেদ

ইলিয়াস জাভেদ (জন্ম: ১৯৪৪) একজন বাংলাদেশী অভিনয়শিল্পী এবং নৃত্য পরিচালক। নৃত্য পরিচালনা দিয়ে চলচ্চিত্র জগতে অভিষেক ঘটলেও পরবর্তিতে নায়ক হিসেবে প্রধান চরিত্রে অভিনয় করেন শতাধিক চলচ্চিত্রে। তিনি তার অনেক কাজের মধ্যে দোস্ত দুশমন, অন্ধ প্রেম, এবং রাজলক্ষ্মী শ্রীকান্ত চলচ্চিত্রের জন্য বেশি পরিচিত। তার অভিনয় জীবনের সেরা সাফল্য আসে নিশান চলচ্চিত্রের মধ্য দিয়ে। জাভেদ ১৯৪৪ সালে আফগানিস্তানের পেশোয়ারে জন্মগ্রহণ করেন। পরে তিনি স্বপরিবারে সেখান থেকে পাঞ্জাবে চলে আসেন। তার পিতা রাজা মুহাম্মদ আফজন ধার্মিক ব্যক্তি ছিলেন। তিনি চাইতেন তার পুত্র ব্যবসা বা কোন চাকরিতে যোগদান করুক। কিন্তু জাভেদ নৃত্যে এবং পরবর্তীকালে অভিনয়েও আগ্রহী হয়ে ওঠেন। ১৯৬৩ সালে তিনি পাঞ্জাব থেকে পূর্ব পাকিস্তানের (বর্তমান বাংলাদেশ) ঢাকায় চলে আসেন এবং ঢাকাই চলচ্চিত্রে নৃত্য পরিচালক হিসেবে তার কর্মজীবন শুরু করেন। ১৯৬৪ সালে উর্দু ভাষার চলচ্চিত্র নয়ি জিন্দেগি দিয়ে তার অভিনয় জীবন শুরু হয়। "Javed wants to return acting"। দ্য ডেইলি নিউ নেশন। ১৬ এপ্রিল ২০১৮। ৭ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১৮।  আফ্রিদী, মিলান (২১ এপ্রিল ২০১৬)। "মনে পড়ে কী জাভেদকে!"। দৈনিক ইত্তেফাক। সংগ্রহের তারিখ ১১ অক্টোবর ২০১৮।  ইন্টারনেট মুভি ডেটাবেজে ইলিয়াস জাভেদ (ইংরেজি)
মুকুন্দ দাস

মুকুন্দ দাস (ফেব্রুয়ারি ২২, ১৮৭৮ - মে ১৮, ১৯৩৪)একজন বাঙালি কবি যাকে চারণ কবি বলেও অভিহিত করা হয়। মুকুন্দ দাস স্বদেশী ও অসহযোগ আন্দোলনের সময় বহু স্বদেশী বিপ্লবাত্মক গান ও নাটক রচনা করে খ্যাতি অর্জন করেন। তিনি ছিলেন, স্বদেশী যাত্রার প্রবর্তক। প্রকৃতপক্ষে তিনি একজন চারণ কবি ছিলেন। ঢাকা জেলার বিক্রমপুর পরগণার বানরী গ্রামে ১৮৭৮ খ্রিষ্টাব্দের ২২ ফেব্রুয়ারি বৃহস্পতিবার গুরুদয়াল দে'র ঔরসে শ্যামাসুন্দরী দেবীর গর্ভে জন্মগ্রহণ করেন। তার পিতার নাম গুরুদয়াল দে এবং মাতার নাম শ্যামাসুন্দরী দেবী ও তার স্ত্রী সুভাষিণী দেবী। তার বাবার দেওয়া নাম ছিল যজ্ঞেশ্বর দে এবং ডাক নাম ছিল যজ্ঞা। তার জন্মের পরে ঐ গ্রাম পদ্মা নদীতে তলিয়ে গেলে তারা সপরিবারে গুরু দয়ালের চাকুরিস্থল বরিশাল শহরে চলে আসেন। বরিশালের ব্রজমোহন স্কুলে তার শিক্ষা শুরু হয়। বরিশালে বৈষ্ণব সন্ন্যাসী রামানন্দ অবধূত যজ্ঞেশ্বরের গলায় হরি সংকীর্তন ও শ্যামা সঙ্গীত শুনে মুগ্ধ হয়ে তাকে দীক্ষা দিয়ে তার নাম রাখেন মুকুন্দ দাস। উনিশ বছরের বয়সের মধ্যে মুকুন্দ দাস সাধন-সঙ্গীত নামে একশখানি গান সমৃদ্ধ একখানি বই রচনা করেন। বরিশাল হিতৈষী পত্রিকায় লিখতেন। যাত্রাগানে সারা বরিশাল মাতিয়ে রাখতেন। চারণ কবি অনুষ্ঠানের মাধ্যমে প্রাপ্ত অর্থ দিয়ে তিনি বরিশালের কাশীপুর কালী মন্দিরের জায়গা কেনেন, যা এখন বরিশাল নগরীতে ঢোকার মুখে নথুলাবাদ বাস টার্মিনাল -সংলগ্ন চারণকবি মুকুন্দ দাসের কালীবাড়ি। সেই সময়ের মোট জায়গা ছিল ৮৭ শতক, এখন আছে মাত্র ১৯ শতক। বাকিটা বেহাত হয়ে গেছে। বর্তমান স্থানটুকু ঘিরে আছে ছাত্রাবাস, লাইব্রেরি, দাতব্য চিকিৎসালয় এবং পূজা মন্দির। বরিশালের অশ্বিনীকুমার দত্তের সংস্পর্শে মুকুন্দদাস রাজনীতিতে আকৃষ্ট হন। তাঁর আগ্রহে মুকুন্দদাস মাতৃপূজা নামে একটি নাটক রচনা করেন। দুর্গাপূজার মহাসপ্তমীতে নবগ্রামে এই নাটকের প্রথম প্রকাশ্য যাত্রাভিনয় হয়। ১৯০৫ খ্রিষ্টাব্দের বঙ্গভঙ্গ আন্দোলনের সময় মুকুন্দদাস একের পর এক গান, কবিতা ও নাটক রচনা করে বাঙালির জাতীয় জীবনে নূতন উদ্দীপনার সঞ্চার করেন। এরপর ব্রিটিশ সরকার রাজদ্রোহের অপরাধে তাঁকে গ্রেপ্তার করেন ও বিচারে তাকে দিল্লী জেলে আড়াই বছর সশ্রম কারাদন্ডের আদেশ দেওয়া হয়। মাতৃপূজা নাটকটি সরকার বাজেয়াপ্ত করে। কাজী নজরুল ইসলাম ও রবীন্দ্রনাথ ঠাকুর যথাক্রমে বাংলা মায়ের দামাল ছেলে চারণ-সম্রাট মুকুন্দ উপাধিতে ও সন্তান আখ্যায় ভূষিত করেন। মুকুন্দদাস কারাবাসে থাকাকালীন তাঁর স্ত্রী সুভাষিণী দেবীর মৃত্যু ঘটে। মুক্তিলাভের পর দেশবন্ধু চিত্তরঞ্জন দাশ ও অন্যান্যরা তাঁকে সান্ত্বনা দেন ও উদ্বুদ্ধ করেন যার ফলে তিনি পুনরায় রচনায় মনোনিবেশ করেন। ১৯৩৪ খ্রিষ্টাব্দের ১৮ মে শুক্রবার মুকুন্দদাস মৃত্যু বরণ করেন। মুকুন্দদাসের রচনার মধ্যে উল্লেখযোগ্য হল মাতৃপূজা, সমাজ, আদর্শ, পল্লীসেবা, সাথী, কর্মক্ষেত্র, ব্রহ্মচারিণী, পথ ইত্যাদি। চারণকবি মুকুন্দদাসের গ্রন্থাবলী, প্রকাশক - বসুমতী কর্পোরেশন লিমিটেড, ১৬৬, বিপিন বিহারী গাঙ্গুলী ষ্ট্রীট, কলকাতা, ৭০০০১২ সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ২৮৬।
জ্যাক হেমিংওয়ে

জন হ্যাডলি নিকানর "জ্যাক" হেমিংওয়ে (ইংরেজি: John Hadley Nicanor "Jack" Hemingway; ১০ অক্টোবর ১৯২৩ - ১ ডিসেম্বর ২০০০) ছিলেন একজন কানাডীয়-মার্কিন মৎস্য শিকারী, সংরক্ষণবাদী ও লেখক। তিনি নোবেল পুরস্কার বিজয়ী মার্কিন কথাসাহিত্যিক আর্নেস্ট হেমিংওয়ের জ্যেষ্ঠ পুত্র। তিনি ও তার সৎমা ম্যারি ওয়েলশ মিলে ১৯২০-এর দশকে প্যারিসের জীবন নিয়ে রচিত তার পিতার স্মৃতিকথা আ মুভেবল ফিস্ট (১৯৬৪)-এর সম্পাদনা করেন, যা আর্নেস্ট হেমিংওয়ের মৃত্যুর তিন বছর পর প্রকাশিত হয়। এছাড়া তিনি দুটি আত্মজীবনী রচনা করেন, সেগুলো হল মিসঅ্যাডভেঞ্চারস অব আ ফ্লাই ফিশারম্যান: মাই লাইফ উইথ অ্যান্ড উইদাউট পাপা (১৯৮৬) এবং আ লাইফ ওয়ার্থ লিভিং: দি অ্যাডভেঞ্চারস অব আ প্যাশনেট স্পোর্টসম্যান (২০০২)। জ্যাক হেমিংওয়ে ১৯২৩ সালের ১০ই অক্টোবর কানাডার অন্টারিওর টরন্টো শহরে জন্মগ্রহণ করেন। তিনি মার্কিন লেখক আর্নেস্ট হেমিংওয়ে ও তার প্রথম স্ত্রী হ্যাডলি রিচার্ডসনের একমাত্র সন্তান। প্যাট্রিক ও গ্রেগরি হেমিংওয়ে তার দুই সৎ ভাই। তার নামের অংশগুলো তার নামের নাম এবং বিখ্যাত ম্যাটাডর নিকানর ভিয়ালতা ই সেরেসের নাম থেকে নেওয়া হয়। গারট্রুড স্টেইন ও অ্যালিস বি. টকলাস তার ধর্মমাতা ছিলেন। যখন তিনি হামাগুড়ি দিতে শিখেন তখন তার টেডি-বিয়ারের মত আচরণের জন্য তাকে তার মাতা "বাম্বি" বলে ডাকতেন। তার শৈশব কাটে প্যারিস ও অস্ট্রীয় আল্পস পর্বতের পাদদেশে এবং এসময়ে তিনি এজরা পাউন্ড, জেমস জয়েস, ক্লার্ক গেবল, গ্যারি কুপার ও ইংরিদ বারিমানদের সাথে সময় কাটানোর সুযোগ পান। মার্টিন, ডগলাস (৩ ডিসেম্বর ২০০০)। "Jack Hemingway Dies at 77; Embraced Father's Legacy"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ১০ অক্টোবর ২০১৮।  হেমিংওয়ে, জ্যাক (২০০৪)। A Life Worth Living: The Adventures of a Passionate Sportsman (ইংরেজি ভাষায়)। গ্লোব পেকোট প্রেস। পৃষ্ঠা ২৬০। আইএসবিএন 9781592283354। সংগ্রহের তারিখ ১০ অক্টোবর ২০১৮।  ওয়ার্কম্যান, ব্রুক (১৯৮৩)। "Twenty-Nine Things I Know about Bumby Hemingway"। দি ইংলিশ জার্নাল। ৭২: ২৮। ডিওআই:10.2307/816722।  বার্নিস, কার্ট (১৯৮৩)। The Hemingway Women: Those Who Loved Him – the Wives and Others। নিউ ইয়র্ক: ডব্লিউ ডব্লিউ নর্টন অ্যান্ড কোং।  হমবার্গার, এরিক (৪ ডিসেম্বর ২০০০)। "Obituary: Jack Hemingway"। দ্য গার্ডিয়ান (ইংরেজি ভাষায়)। সংগ্রহের তারিখ ১০ অক্টোবর ২০১৮।  ইন্টারনেট মুভি ডেটাবেজে জ্যাক হেমিংওয়ে (ইংরেজি) ফাইন্ড এ গ্রেইভে জ্যাক হেমিংওয়ে  (ইংরেজি)